Bugun, 4 dekabr kuni O‘zbekistonda muhim siyosiy tadbir — Prezident saylovi bo‘lib o‘tmoqda. Markaziy saylov komissiyasi ma’lumotiga ko‘ra, soat 08:00 holatiga ko‘ra saylovchilar ro‘yxatidagi 20 million 428 ming 891 nafar saylovchining 1 million 510 ming 39 nafari saylov uchastkalariga kelib, o‘z tanlovlarini amalga oshirib bo‘ldi. Bu esa saylov uchastkalari ochilganidan 2 soat o‘tib saylov davomati 7,39 foizni tashkil qilayotganini ko‘rsatmoqda. Saylovda ovoz berish davom etmoqda.